Document ID: 32005D0033

KOMISSION PÄÄTÖS,
tehty 14 päivänä tammikuuta 2005,
päätöksen 2001/556/EY muuttamisesta eräiden Intian laitosten sisällyttämiseksi väliaikaisiin luetteloihin niistä kolmansien maiden laitoksista, joista jäsenvaltiot saavat tuoda ihmisravinnoksi tarkoitettua gelatiinia
(tiedoksiannettu numerolla K(2004) 4543)
(ETA:n kannalta merkityksellinen teksti)
(2005/33/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1) ja erityisesti sen 2 artiklan 4 kohdan,
sekä katsoo seuraavaa:
(1)
Väliaikaisten luetteloiden laatimisesta kolmansien maiden laitoksista, joista jäsenvaltiot saavat tuoda ihmisravinnoksi tarkoitettua gelatiinia, 11 päivänä heinäkuuta 2001 tehdyssä komission päätöksessä 2001/556/EY (2) vahvistetaan väliaikaiset luettelot niistä kolmansien maiden laitoksista, joista jäsenvaltiot saavat tuoda ihmisravinnoksi tarkoitettua gelatiinia.
(2)
Intia on toimittanut luettelon ihmisravinnoksi tarkoitettua gelatiinia tuottavista laitoksista, joiden toimivaltaiset viranomaiset vakuuttavat noudattavan yhteisön sääntöjä.
(3)
Kyseiset laitokset olisi tämän vuoksi lisättävä päätöksessä 2001/556/EY vahvistettuun luetteloon.
(4)
Koska paikalla ei ole vielä tehty näiden laitosten tarkastuksia, niistä tapahtuvaan tuontiin ei saa soveltaa kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) mukaisia rajoitettuja fyysisiä tarkastuksia.
(5)
Päätös 2001/556/EY olisi tämän vuoksi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2001/556/EY liite tämän päätöksen liitteen mukaisesti.
2 artikla
Tätä päätöstä sovelletaan 23 päivästä tammikuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä tammikuuta 2005.

Labels: 0
3
17
18